VIIENDA KOOSSEISU

MÄÄRUS

Haapsalu,								29. juuni 2007 nr 37

Haapsalu Täiskasvanute Gümnaasiumi 
põhimääruse muutmine

Haapsalu Linnavalitsuse taotluse ning põhikooli- ja gümnaasiumiseaduse § 12 lg 4 alusel

§ 1. Muuta Haapsalu Linnavolikogu 28. aprilli 2000 otsusega nr 36 “Haapsalu linna munitsipaalkoolide ja –lasteaedade põhimääruste kinnitamine” punktiga 1.10 kinnitatud Haapsalu Täiskasvanute Gümnaasiumi põhimääruse punkti 2 ja lugeda selle uueks sõnastuseks:
„2. Kooli aadress on Ehitajate tee 3, Uuemõisa 90401 Läänemaa Eesti Vabariik.”

§ 2. Määrus jõustub kolmandal päeval peale avalikustamist.

Arder Väli
Volikogu esimees

SELETUSKIRI
Eelnõule „Haapsalu Täiskasvanute Gümnaasiumi põhimääruse muutmine”

Seoses õpilaste arvu vähenemisega Haapsalu Täiskasvanute Gümnaasiumis ja linnas tervikuna ning tulenevalt vajadusest luua linna territooriumile noortekeskus, millele sobilikud ruumid on Haapsalu Täiskasvanute Gümnaasiumi hoones, alustas linnavalitsus otsinguid Haapsalu Täiskasvanute Gümnaasiumile uute ruumide leidmiseks. Ruumide otsingul on peetud läbirääkimisi Haapsalu Kutsehariduskeskusega, kes avaldas valmisolekut Haapsalu Täiskasvanute Gümnaasiumile vajalikud ruumid eraldada ja remontida.

Käesolevaga muutub põhimääruses fikseeritud kooli asukoht, mis toob vajaduse muuta põhimäärust. Muutmise õigus on volikogul.

Linnavalitsus teeb ettepaneku eelnõu määrusena vastu võtta.

Talis Vare
Aselinnapea